Columbia Law School

Shkolla e Ligjit e Kolumbias (en: Columbia Law School) është Shkolla e Ligjit e Universitetit të Kolumbias. Shkolla u themelua zyrtarisht në vitin 1858, megjithatë mësimi i ligjit në Kolumbia i ka fillesat qysh në shekullin e 18-të. Edhe përpara se të themelohej shkolla e ligjit, Universiteti ishte i dalluar si një nga vatrat nga ku u diplomuan disa nga figurat kryesore juridike të fillimeve të Amerikës si shtet i pavarur, ku spikat figura e John Jay, Kryetari i parë i Gjykatës Supreme të Shteteve të Bashkuara të Amerikës. Kolumbia konsiderohet si një nga shkollat e ligjit më prestigjioze në botë, dhe gjithmonë ka qenë e renditur në krye të pesë shkollave më të mira në ShBA nga U.S. News and World Report. Kolumbia është sidomos e njohur për lëndën e të Drejtës së Korporatave dhe për faktin se të diplomuarit e saj gjejnë vend në firmat ligjore më elitare. E themeluar në vitin 1858, Kolumbia ka prodhuar një numër të madh figurash të shquara, ku mund të përmendim nëntë Gjyqtarë të Gjykatës Supreme së Shteteve të Bashkuara; shumë anëtarë të Kabinetit federal të ShBA-ve, Deputetë dhe Guvernatorë; si dhe më shumë anëtarë të listës Forbes 400 se çdo shkollë ligji tjetër. Sipas statistikave të lëshuara nga Shkolla e Ligjit e Kolumbias në 2013, rezulton se 95% e të diplomuarve të klasës 2013 kanë gjetur punë me kohë të plotë nëntë muaj pas diplomimit. Shkolla e Ligjit është renditur si e para në ShBA, në drejtim të punësimit të përqindjes më të lartë të të diplomuarve në një nga 100 firmat e ligjit më të mëdha në SHBA (52.6%). Alumni të famshëm Theodore Roosevelt, Presidenti i 26-të i Shteteve të Bashkuara, ishte student në CLS, por nuk u diplomua nga CLS; mori J. D. nderi në tetor 2008. Franklin D. Roosevelt, Presidenti i 32-të Shteteve të Bashkuara, ishte student në CLS, por nuk u diplomua nga CLS; mori J. D. nderi në tetor 2008. Mikheil Saakashvili, Ish-Presidenti i Gjeorgjisë, ka marrë LL.M.-në e tij në Columbia. Giuliano Amato, dy herë Kryeministër i Italisë (1992-93 dhe 2000-01). Charles Evans Hughes, Kryetar i Gjykatës Supreme të Shteteve të Bashkuara. Harlan Fiske Stone, Kryetar i Gjykatës Supreme të Shteteve të Bashkuara. John Jay, Kryetar i Gjykatës Supreme të Shteteve të Bashkuara. Ruth Bader Ginsburg, Anëtare e Gjykatës Supreme të Shteteve të Bashkuara. Shi Jiuyong, ish-Kryetar i Gjykatës Ndërkombëtare të Drejtësisë (GJND); Xue Hanqin, anëtare aktuale të GJND; Jan Schans Christensen (LL.M. '88), anëtare aktuale e Gjykatës Supreme të Danimarkës; Susan Denham, Kryetare aktuale e Gjykatës së Lartë të Irlandës; Marvic Leonen (LL.M. '04), anëtare aktuale e Gjykatës Supreme në Filipine; Hironobu Takesaki, Kryetari aktual i Gjykatës Supreme në Japoni; Umu Hawa Tejan-Jallohaktuale, Kryetar i Gjykatës Supreme së Sierra Leone; Karin Maria Bruzelius, ish-anëtar i Gjykatës Supreme të Holandës; Lawrence Collins, ish-anëtar i Gjykatës së Lartë të Mbretërisë së Bashkuar; Françesk M. Ssekandi, ish-Kryetari i Gjykatës Supreme së Ugandas. Burim i të dhënave Lidhje të jashtme Webfaqja zyrtare